open-index/open-wikipedia-markdown huggingface dataset:
Nick Calathes

**Nikólaos Gouíliam ”Nik” Kaláthis** (”**Nick William Calathes**”, , s. 7. helmikuuta 1989 Casselberry, Florida) on kreikkalais–yhdysvaltalainen koripalloilija. Takamiehenä pelaava Kaláthis pelasi NBA:ssa vuosina 2013–2015 ja muun ammattilaisaikansa Euroopassa jossa on voittanut useita palkintoja. Kreikan miesten maajoukkueessa hän voitti EM-pronssia vuonna 2009.

## Pelaajaura

Kaláthis pelasi vuosina 2007–2009 yliopistokoripalloa Floridan yliopiston joukkueessa. Minnesota Timberwolves varasi hänet NBA:han 45. vuorolla . Kaláthis pelasi NBA:ssa Memphis Grizzliesissä vuosina 2013–2015. Hän on pelannut myös Kreikassa, Venäjällä ja Espanjassa. Kaláthis voitti Panathinaikosissa Kreikan mestaruuden vuosina 2010, 2011, 2017, 2018, 2019 ja 2020 ja Kreikan cup-mestaruuden vuosina 2012, 2016, 2017 ja 2019. FC Barcelonassa hän voitti Espanjan mestaruuden vuonna 2021 ja Espanjan cup-mestaruuden vuosina 2021 ja 2022. Lisäksi Kaláthis on voittanut urallaan useita henkilökohtaisia palkintoja ja yksityisten Euroliigan mestaruuden vuonna 2011 ja EuroCupin mestaruuden vuonna 2013.

Kreikan miesten maajoukkueessa Kaláthis on pelannut 125 ottelua. Hän kuului Kreikan kokoonpanoon Puolan EM-kilpailuissa 2009, missä maa voitti pronssia. Hän on edustanut Kreikkaa myös vuosien 2010, 2014 ja 2019 MM-kilpailuissa sekä vuosien 2011, 2015 ja 2017 EM-kilpailuissa.

## Lähteet
* Nick Calathes Stats Basketball-Reference.com 
* Nick Calathes International Stats Basketball-Reference.com 
* Profiili Euroliiga 

### Viitteet

## Aiheesta muualla
Kyösti Keskinen

**Kyösti Keskinen** (30. joulukuuta 1927 Jyväskylä – 30. toukokuuta 2014 Jyväskylä) oli suomalainen ravivalmentaja ja -ohjastaja. Kyöstistä pidetään yhtenä lämminverisillä kilpailun edistäjistä Suomessa.

Kyösti Keskinen viljeli maata sekä valmensi hevosia kotitilallaan Keskisessä Jyväskylän Kuokkalassa. Maanviljelystilasta tuli valmennustalli, kun kaupungin asutus levittäytyi alueelle. Kyösti Keskinen syntyi ja kuoli saman tilan alueella.

Keskisen tunnetuimmat ravurit olivat Namjek ja Cest, joilla Keskinen menestyi Ruotsissa, Tanskassa ja Neuvostoliitossa. Venäläisori Namjekia Keskinen piti elämänsä hevosena ja se voitti kolme Suomen mestaruutta. Namjek oli ensimmäinen Solvallassa voittanut hevonen, jonka omistaja, ohjastaja ja valmentaja olivat suomalaisia. Solvallassa Namjek voitti kaikkiaan kolmesti. Keskinen saavutti mainetta Neuvostoliiton ravipiireissä voittamalla Namjekilla kahtena vuonna Moskovan suurissa kansainvälisissä raveissa. Eri maissa menestysvalmentajiin tutustunutta Keskistä pidettiin edistyksellisenä valmentajana.

Keskisen muita huippuhevosia olivat muun muassa Artaban, Zarif, Ricky Boy, Samson ja Alemagna. Hän voitti 1970-luvulla useaan otteeseen Killerin ajajaliigan. Vuoden ohjastajaksi Keskinen valittiin vuonna 1966 Suomen Ravirenkaan palkitsemana. Mestariohjastajakilpailun Keskinen voitti 1979.

Kyösti Keskinen oli Jyväskylän raviradan Killerin perustajajäsen, monivuotinen puheenjohtaja ja hallituksen jäsen. Keskinen toimi eri hevosalan järjestötehtävissä. Hän oli jäsen Suomen Hippoksen hallituksessa sekä valtuuskunnassa. Ravivalmentajien johtokunnasssa hän oli puheenjohtaja. Ansiokkaasta työstään hänet nimitettiin Suomen Hippoksen ja Ravivalmentajien kunniajäseneksi. Suomen Hippos myönsi Keskiselle raviurheilun kultaisella ansiomerkin.

## Lähteet
Romanian tähden ritarikunta

**Romanian tähden ritarikunta** () on romanialainen ritarikunta, joka on perustettu vuonna 1877 kuningas Kaarle I:n käskystä yhtenä ensimmäisenä tekona itsenäisessä Romaniassa. Inspiraatiota ritarikuntaan hankittiin Ranskan kunnialegioonasta. Ensimmäiset nimitykset ritarikuntaan tehtiin samana vuonna Plevnan taistelun yhteydessä.

Sitä jaetaan tunnustuksena erinomaisista ansioista Romanian hyväksi. Romanian presidentti, joka on virkansa puolesta ritarikunnan suurmestari, saa oman harkintansa perusteella nimittää enintään 1 % ritarikunnalla palkittavista. Ritarikuntien jäsenten määrä on rajattu 3650 henkilön. Saajan ei tarvitse olla Romanian kansalainen.

Kunniamerkkiä jaetaan viidessä luokassa ja ritarikunnan nauha on vaihdellut vuosittain sekä sodan ja rauhan aikana:

## Lähteet
Ratkaisupakko

**Ratkaisupakko** eli **ratkaisuvelvollisuus** tarkoittaa Suomen lainkäytössä sitä, että tuomioistuimella on velvollisuus antaa päätöksessään ratkaisu esitettyihin vaatimuksiin. Tuomioistuimet eivät siis voi kieltäytyä antamasta oikeusriitaan ratkaisua, vaikka lainsäädäntö asiasta olisi aukollista, sisäisesti ristiriitaista tai vahvasti tulkinnanvaraista. 

Ratkaisuvelvollisuuteen kuuluu kaksi osaa: velvollisuus tutkia esitetty vaatimus ja velvollisuus antaa siihen sisällöllinen ratkaisu.

Ratkaisupakko koskee Suomessa sekä yleisiä tuomioistuimia että hallinnollisia tuomioistuimia.

## Ratkaisupakko Suomen hallintolainkäytössä
Suomen hallintolainkäytössä tuomioistuimella on pääsääntöisesti velvollisuus tutkia asia, kun se on tullut vireille hallintoprosessissa. Tutkinnan lisäksi hallintotuomioistuimen on tehtävä asiassa päätös (*ratkaisupakko*), ja sillä on myös velvollisuus korjata päätöksessä oleva virhe (*oikaisupakko*).

Hallintotuomioistuimella on velvollisuus antaa ratkaisu asiassa, joka kuuluu sen toimivaltaan, ja sen lisäksi asianosaisella on oikeus saada ratkaisu vireille panemassaan asiassa.

Ratkaisupakon voidaan sanoa perustuvan vaatimuksiin oikeusturvasta ja oikeudenmukaisesta oikeudenkäynnistä. Suomen perustuslain 21 §:n 1. momentin mukaan jokaisella on oikeus saada asiansa käsitellyksi toimivaltaisessa tuomioistuimessa, ja 2. momentin mukaan oikeus saada perusteltu päätös turvataan lailla.

Sisällöllistä asiaratkaisua ei kuitenkaan tarvitse antaa, jos prosessuaalisia edellytyksiä asian tutkimiselle ei ole. Tällöin ratkaisuksi voi tulla se, että valitus jätetään tutkimatta. Perusteena voi olla muun muassa valitusoikeuden puuttuminen tai määräajan ylittyminen.

## Lähteet
Álex Moreno

**Alexandre "Álex" Moreno Lopera** (s. 8. kesäkuuta 1993 Sant Sadurní, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Gironaa ja on pelipaikaltaan vasen laitapuolustaja tai -linkki.

## Seurajoukkue
Moreno pelasi Mallorcassa 31 Segunda Divisiónin ottelua ja teki kaksi maalia kaudella 2013–2014. 15. heinäkuuta 2014 hän teki nelivuotisen sopimuksen madridilaisseura Rayo Vallecanon kanssa. Hän pelasi ensimmäisen ottelunsa maan pääsarjassa Primera Divisiónissa 14. syyskuuta 2014 kotikentällä Elchea vastaan. Hän pelasi kauden aikana 11 liigaottelua.

13. elokuuta 2015 Moreno lainattiin kauden 2015–2016 kestäneellä lainasopimuksella Elcheen. Siellä hän pelasi kauden aikana 40 Segunda Divisiónin ottelua ja teki kaksi maalia. Morenon palattua lainalta, hän vakiinnutti paikkansa Rayo Vallecanon avauskokoonpanossa. Hän pelasi kakkosliigassa 37 ottelua ja teki neljä maalia kaudella 2016–2017, ja teki yhteensä kolme maalia 40 ottelussa kaudella 2017–2018. Rayo Vallecanon noustua Primera Divisióniin hän pelasi kaudella 2018–2019 kaikkiaan 36 Espanjan pääsarjaottelua ja teki yhden maalin.

21. elokuuta 2019 Moreno siirtyi Real Betisiin viisivuotisella sopimuksella. Hän teki ensimmäisen maalinsa joukkueessa 11. tammikuuta 2020 Copa del Reyn ottelussa Club Portugaletea vastaan. Hän pelasi seurassa kolmen ja puolen vuoden aikana 99 Primera Divisiónin ottelua, joissa hän teki viisi maalia ja antoi 13 maalisyöttöä. Eurooppa-liigassa hän pelasi 11 ottelua. Hän pelasi kaikissa kahdeksassa ottelussa Betisin voittaessa Copa del Reyn kaudella 2021–2022.

Moreno siirtyi Englannin Valioliigan Aston Villaan 13,5 euron siirtosummalla tammikuussa 2023. Hän pelasi loppukauden aikana 19 valioliigaottelua. Seuraavalla kaudella hän pelasi 21 liigaottelua ja teki kaksi maalia. Konferenssiliigan viidessä ottelussa hän teki yhden maalin. Kauden 2024–2025 hän pelasi lainasopimuksella Nottinghamissa. Hän pelasi kauden aikana 15 valioliigaottelua, joista valtaosan syyskaudella.

Elokuussa 2025 Moreno siirtyi Aston Villasta ilmaissiirrolla espanjalaisseura Gironaan. Hän allekirjoitti Gironan kanssa kaksivuotisen sopimuksen.

## Saavutukset
***[[Real Betis Balompié|Betis]]**:
** Copa del Rey: 2021–2022

## Lähteet

## Aiheesta muualla
* Álex Morenon tilastot Soccerway-sivustolla 
* Álex Morenon tilastot BDFutbol-sivustolla
Okutama

**Okutama** () on Japanin maaseutukaupunki Honshūn saarella Kantōn alueella Tokion metropolissa. Se kuuluu Nishi-Taman piirikuntaan. Okutama sijaitsee sisämaassa aivan Tokion länsiosassa Tamajoen yläjuoksulla. Kaupungin alue on valtaosin metsän peittämää vuoristoa. Okutamassa on 4&nbsp;816 asukasta (elokuussa 2022) ja sen pinta-ala on 225,53 neliökilometriä.

Okutaman maaseutukaupunki perustettiin vuonna 1955, kun Hikawan maaseutukaupunkiin liitettiin Korin ja Ogōchin kyläkunnat. Hikawa muodostaa nykyäänkin Okutaman keskustan. Se kehittyi Edo-kaudella 1600–1800-luvuilla Kōfuun johtaneen Ōme-kaidō-tiereitin postiasemana. Hikawa sijaitsee Tama- ja Nipparajokien yhtymäkohdassa. Merkittäviä elinkeinoja Okutamassa olivat aiemmin metsäteollisuus ja kalkkikiven louhinta, mutta kummankin merkitys on vähentynyt. Matkailijoita alueelle houkuttelevat muun muassa Okutama-tekojärven ja Hatanosun laakson kauniit maisemat retkeilymahdollisuuksineen sekä Nipparan kalkkikiviluola. Kaupungin alue kuuluu Chichibun–Taman–Kain kansallispuistoon.

Okutamaa palvelee JR Higashi-Nihonin Ōme-linja, joka päättyy kaupunkiin.

## Kuvia

Tiedosto:Nippara Cave (15317421728).jpg|Sisäänkäynti Nipparan luolaan
Tiedosto:鷹ノ巣山から大菩薩嶺.jpg|Näkymä Takanosuvuorelta
Tiedosto:Okutama Kogyo Hikawa Plant 1998.jpg|Okutama kōgyōn tehdas vuonna 1998
Tiedosto:Okutama Station in Okutama, Tokyo 3.JPG|Okutaman rautatieasema


## Lähteet

## Aiheesta muualla

* Kaupungin internetsivut
Romanian kansalaisuus

**Romanian kansalaisuus** on laillinen side Romanian tasavallan ja yksittäisen ihmisen välillä. Pääsääntöisesti kansalaisuus myönnetään ius sanguinis -periaatteen mukaisesti.

## Kansalaisuuden saaminen syntymällä
Syntyperäisiä Romanian kansalaisia ovat sellaiset henkilöt, joiden vanhemmista vähintään toinen on Romanian kansalainen. Romanian kansalaisten adoptoimat alle 18-vuotiaat lapset saavat myös Romanian kansalaisuuden. Myös lapset, jotka on löydetty Romanian alueelta, mutta joiden vanhemmat ovat tuntemattomia, lasketaan syntyperäisiksi romanialaisiksi.

Ne, jotka ovat syntyperäisiä Romanian kansalaisia, eivät voi maan perustuslain nojalla menettää Romanian kansalaisuuttaan.

## Kansalaisuuden saaminen hakemuksella
Hakemuksen perusteella Romanian kansalaisuuden voi saada yli 18-vuotias henkilö, joka on asunut Romaniassa laillisesti vähintään kahdeksan vuotta. Mikäli hakija on naimisissa Romanian kansalaisen kanssa, vaadittava aika lyhenee viiteen vuoteen. Hakija ei saa millään muotoa olla, tai aikaisemmin ollut, uhka Romanian kansalliselle turvallisuudelle ja täytyy osoittaa uskollisuutta Romanialle. Hakijalla tulee olla riittävät edellytykset elättää itsensä Romaniassa. Lisäksi hakijan tulee osoittaa tuntemusta romanian kielestä, paikallisista tavoista, kulttuurista, kansalaisuuden oikeuksista ja velvollisuuksista sekä Romanian perustuslaista.

Hakijan odotusaikaa voidaan lyhentää edelleen puoleen, mikäli hakija täyttää jonkin seuraavista ehdoista:

* Hakija on kansainvälisesti tunnettu henkilö
* Hakija on toisen EU-maan kansalainen
* Hakija on pakolainen
* Hakija on tehnyt yli miljoonan euron sijoituksen Romaniaan.

Moldovan kansalaiset voivat hakea Romanian kansalaisuutta hakemuksella. Tämä perustuu kansalaisuuden palauttamiseen, sillä Moldova muodostettiin Neuvostoliiton haltuun otetusta Romanian kuningaskunnan alueesta. Mikäli moldovalaisen hakijan vanhemmat tai isovanhemmat olivat Romanian kansalaisia ennen vuotta 1940, hakija saa Romanian kansalaisuuden ilmoituksella. Tämä Romanian parlamentin tekemä lakimuutos aiheutti vuonna 2007 närää Moldovan poliittisen johdon keskuudessa, joka pelkäsi mastamuuton kiihtyvän entisestään. Toukokuussa 2021 noin joka neljäs moldovalainen oli myös Romanian kansalainen. Kansalaisuuden palautusta voivat anoa myös Pohjois-Bukovinan ja Etelä-Bessarabian asukkaat, sekä näiden jälkeläiset, jotka menettivät Romanian kansalaisuutensa.

## Kaksoiskansalaisuus
Romania sallii kaksoiskansalaisuuden. Romanian kansalaiset ovat Euroopan unionin kansalaisia.

## Kunniakansalaisuus
Romanian kansalaisuuslain 36. artikla tunnustaa kunniakansalaisuuden, joka voidaan myöntää kiitoksena Romanialle tai romanialaisille tehdystä poikkeuksellisesta työstä. Kunniakansalaisilla on kaikki Romanian kansalaisoikeudet paitsi äänioikeus. Kunniakansalaiset eivät voi myöskään asettua ehdolle Romanian vaaleissa. 

## Lähteet
Kyyjärven kirkonkylä

**Kyyjärven kirkonkylä** tai *Nopola* on Kyyjärven kunnan kuntakeskus Keski-Suomen maakunnan luoteisosassa, samannimisen järven lounaisrannalla.

Tilastokeskuksen taajama-aluerajauksen mukaan vuoden 2020 lopussa Kyyjärven kirkonkylän pinta-ala oli 3,61 neliökilometriä ja väkiluku 744. Tilastollinen taajamarajaus voi poiketa virallisesta kunnanosien rajauksesta.

Kirjallisissa lähteissä asutuksen nimi esiintyy hämäläisten tilojen Kyyjärvellä sijanneiden eräomistusten jakoa koskevissa asiakirjoissa 1500-luvun puolessavälissä. Myös kiinteää asutusta alkoi muodostua. Kylä sai alkunsa Kyyjärven rannalle 1559 perustetusta uudistalosta. Kirjallisessa aineistossa on vuonna 1565 merkintä muodossa *Kÿierffuj*.  Kylä oli osa Rautalammin seurakuntaa, ja sitten tästä erotettua Saarijärveä. Vuodesta 1775 Kyyjärvi tuli osaksi Karstulan kappelia, vuodesta 1858 seurakunta. Kyyjärven kunta (1929) ja seurakunta (1944). 

## Lähteet
Audi RS Q e-tron

**Audi RS Q e-tron** on Audin valmistama sähköerämaaralliauto, jolla osallistuttiin ensikerran Dakar-ralliin 2022. Autolla otettiin myöhemmin ensimmäinen voitto Abu Dhabin aavikkorallissa 2022 Stéphane Peterhanselin ajamana. Dakar-rallin voitto tuli 2024.

## Dakar-ralli
### 2022
Audi ilmoitti 30. marraskuuta 2020 osallistuvansa Dakar-ralliin. Pian joulukuussa Q Motorsport julkistettiin olevan Audin tehdastalli. Kuljettajiksi valittiin Carlos Sainz, Stéphane Peterhansel ja Mattias Ekström. Heinäkuussa 2021 Audi julkisti RS Q e-tron autonsa.

Ralli sujui vaihtelevasti. Auto kärsi aluksi navigointiongelmista uuden järjestelmän myötä. Lisäksi Peterhansel kärsi heikoista iskunvaimentimista rallin alussa osuttuaan kiveen. Hän onnistui voittamaan yhden erikoiskokeen. Sainz kärsi rallin alussa navigointilaitteen epätoiminnasta ja jäi myös voittotaistelun ulkopuolelle. Hän otti kuitenkin kolmannella erikoiskokeella Audin ensimmäisen erikoiskoevoiton. Sainz voitti lopulta kaksi erikoiskoetta ja oli rallin lopuksi sijalla 12. Ekström ajoi Audilla parhaan tuloksen ollen yhdeksäs. Hän voitti yhden erikoiskokeen.

## Abu Dhabi Desert Challenge voitto

## Dakar voitot

## Lähteet
Abby Ryder Fortson

**Abby Ryder Fortson** (s. 14. maaliskuuta 2008 Burbank, Kalifornia, Yhdysvallat) on yhdysvaltalainen näyttelijä. Fortson on näytellyt muun muassa televisiosarjoissa ''The Mindy Project'', *[[Transparent]]*, ''The Whispers'' ja *[[Togetherness]]* sekä elokuvissa *[[Ant-Man]]* (2015) ja *[[Ant-Man and the Wasp]]* (2018).

Fortson aloitti näyttelijäuransa vuonna 2012 esiintymällä mainoksissa eri yrityksille ja brändeille, kuten Toyotalle, Chevrolet'lle ja Netflixille.

Fortson on näyttelijä Christie Lynn Smithin ja hänen miehensä John Fortsonin tytär. Fortsonilla on yksi nuorempi veli.

## Lähteet
Einar Wulff

**Einar Fredrik Wulff** (10. kesäkuuta 1888 Helsinki – 15. syyskuuta 1978 Helsinki) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Wulffin vanhemmat olivat kauppias Thomas Wulff ja Augusta Eklund ja puolisot 1914–1948 Anna Helena Louise Friederike (Rikchen) Keil ja vuodesta 1951 Freya Henning. Isänsä tavoin kauppaneuvoksen arvonimen saanut Harry Wulff oli Einar Wulffin poika ensimmäisestä avioliitosta. Wulff pääsi ylioppilaaksi Nya Svenska Samskolanista 1908 ja teki opintomatkoja Englantiin, Ranskaan, Saksaan. Hän oli harjoittelija paperi- ja piirustusalan kauppayrityksissä Saksassa 1908–1910 ja isänsä perustaman Wulff-yhtiön palveluksessa 1911–1917, toimien isänsä jälkeen yrityksen toimitusjohtajana ja johtokunnan puheenjohtajana 1918–1961 ja hallituksen puheenjohtajana 1954–1974. Wulff oli Kauniaisten kauppalanvaltuuston jäsen ja hänellä oli myös useita muita luottamustehtäviä. Kauppaneuvoksen arvonimen Wulff sai 1948. 

## Lähteet
Rumble: Monsterit kehässä

**Rumble: Monsterit kehässä** () on vuonna 2021 valmistunut yhdysvaltalainen tietokoneanimoitu urheilukomediaelokuva, joka perustuu Rob Harrellin romaaniin *Monster on the Hill*. Elokuvan on ohjannut Hamish Grieve ja käsikirjoittanut Grieven kanssa Matt Lieberman.

Paramount Animationin, WWE Studiosin, Walden Median ja Reel FX Animation Studiosin tuottama elokuva julkaistiin Yhdysvalloissa 15. joulukuuta 2021 Paramount+-palvelussa. Elokuva sai kriitikoilta yleisesti ristiriitaisia arvosteluja ja kritiikkiä sen kirjoittamisesta, hahmoista ja tahdista, vaikka animaatio ja ääninäyttelijät saivatkin kiitosta.

## Ääninäyttelijät
### Alkuperäiset ääninäyttelijät

### Suomenkieliset ääninäyttelijät

## Lähteet
Björn-Eric Schoultz

**Björn-Eric Bernhard Schoultz** (13. huhtikuuta 1928 Helsinki – 10. syyskuuta 1989 Helsinki) oli suomalainen insinööri, kauppias, yrittäjä ja yritysjohtaja, joka sai kauppaneuvoksen arvonimen.

Schoultzin vanhemmat olivat toimitusjohtaja, insinööri Eric Mikael Schoultz ja Vivan Valentina Buldigin, aiemmin Ives, ja puoliso vuodesta 1952 Joan Britt-Mari Olin. Schoultz tuli ylioppilaaksi Nya svenska läroverket i Helsingforsista 1947 ja valmistui insinööriksi Helsingin ruotsinkielisestä teknillisestä oppilaitoksesta 1951. Hän oli isänsä perustaman sähköalan tukkuliike EMS:in palveluksessa vuodesta 1949, työskennellen yhtiön toimitusjohtajana 1956–1982 ja toimien myös yhtiön hallituksen puheenjohtajana. Schoultzilla oli myös useita luottamustehtäviä. Sotilasarvoltaan hän oli reservin vänrikki (1952). Kauppaneuvoksen arvonimen Schoultz sai 1982. Samana vuonna hänet nimettiin Suomen Sähkötukkuliikkeiden Liiton kunniajäseksi. Kun tuona vuonna Huber osti EMS-yhtiön, niin Schoultzin toimitusjohtajan tehtävät yrityksessä päättyivät. 

## Lähteet
Yasuhiro Nakura

**Yasuhiro Nakura** ( 10. tammikuuta 1959) on japanilainen animaattori, ohjaaja ja kuvittaja. Hän on työskennellyt muun muassa Studio Carpenter- ja Toei Animation -animaatiostudioissa. Hän on luonut monia kuuluisia piirroshahmoja, kuten *[[Muumilaakson tarinoita|Muumilaakson tarinoiden]]* Noidan ja Aliisan.

## Lähteet

## Aiheesta muualla
* 
* 
*
Tinasulfaatti

**Tinasulfaatti** (SnSO4) on tina- ja sulfaatti-ionien muodostama epäorgaaninen ioniyhdiste. Yhdistettä käytetään muun muassa metallien pinnoituksessa.

## Ominaisuudet, valmistus ja käyttö
Huoneenlämpötilassa tinasulfaatti on valkoista kiteistä ja hygroskooppista ainetta. Yhdisteen alkeiskoppi on ortorombinen. Tinasulfaatti liukenee veteen, mutta myös hydrolysoituu. Kuumennettaessa yhdiste hajoaa tina(IV)oksidiksi.

Tinasulfaattia valmistetaan metallisen tinan tai tina(II)oksidin ja rikkihapon välisellä reaktiolla.
:Sn + H2SO4 → SnSO4 + H2
:SnO + H2SO4 → SnSO4 + H2O

Tinasulfaattiliuoksia käytetään pinnoitettaessa metalleja tinalla elektrolyyttisesti.

## Lähteet
Paavo Jauhiainen

**Paavo Antero Jauhiainen** (5. maaliskuuta 1918 Viipuri – 22. kesäkuuta 1974) oli suomalainen toimitusjohtaja, joka sai maanviljelysneuvoksen arvonimen vuonna 1968.

Jauhiaisen vanhemmat olivat rovasti Yrjö Jauhiainen ja Siiri Maria Nikander ja puoliso vuodesta 1943 Elma Eveliina Saukko. Jauhiainen kirjoitti ylioppilaaksi Helsingin yhteiskoulusta vuonna 1938 ja valmistui agronomiksi vuonna 1949. Toimittuaan opetus- ja asiantuntijatehtävissä Helsingissä hänet valittiin Kainuun Osuusmeijerin toimitusjohtajaksi vuonna 1955, ja toimi tehtävässä kuolemaansa saakka. Jauhiainen toimi lisäksi Kainuun yhteistoimintakerhon puheenjohtajana 1967–1971, Kainuun talouselämän asiantuntijatehtävissä ja hoiti luottamustoimia valtakunnallisissa meijeritalouteen liittyvissä järjestöissä ja yrityksissä.

## Lähteet
Samuel Pihlström

**Samuel Pihlström** (s. 8. maaliskuuta 2001 Göteborg) on ruotsalainen keskimatkojen juoksija ja suunnistaja.

## Saavutukset

Suunnistajana Pihlström on voittanut nuorten sprinttimatkan Ruotsin mestaruuden vuonna 2021. Nuorten MM-kilpailuissa 2019 hän oli sprintissä toinen ja oli lisäksi mukana Ruotsin toiseksi tulleessa viestijoukkueessa.

Espoossa heinäkuussa 2023 järjestetyissä alle 23-vuotiaiden EM-kilpailuissa Pihlström saavutti 1&nbsp;500 metrin juoksusta pronssia. Hän sijoittui 1&nbsp;500&nbsp;metrillä kahdeksanneksi Glasgow'n sisäratojen MM-kilpailuissa 2024. Hän oli samalla matkalla vuonna 2025 kuudes Apeldoornin sisäratojen EM-kilpailuissa, viides Nanjingin MM-hallikilpailuissa ja yhdestoista Tokion MM-kilpailuissa. Hän karsiutui saman matkan alkuerissä sisäratojen EM-kilpailuissa 2021 ja ulkoratojen EM-kilpailuissa 2022, ei startannut loppukilpailuun EM-kilpailuissa 2024 ja karsiutui keräilyerissä olympialaisissa 2024.

Pihlström on 1&nbsp;500 metrin juoksun Ruotsin mestari vuosilta 2022, 2024 ja 2025. Vuosina 2020 ja 2021 hän oli pronssilla. 800 metrillä hän sai hopeaa 2023 ja pronssia 2024. 4&nbsp;×&nbsp;800 metrin ja 4&nbsp;×&nbsp;1&nbsp;500 metrin viesteissä hän on ollut Ruotsin mestaruuskisoissa hopealla 2021 ja 2022. Sisäratojen Ruotsin-mestaruuskilpailuissa hän saavutti 1&nbsp;500&nbsp;metrillä kultaa 2025 ja pronssia 2021. 

## Ennätykset
* 800 m: 1.45,97 (27. heinäkuuta 2024)
* 1&nbsp;500 m: 3.30,87 (6. kesäkuuta 2025); hallissa 3.35,47 **NR** (30.1.2024)
* Maili: 3.49,70 **NR** (12. kesäkuuta 2025); hallissa 3.54,78 **NR** (4.2.2025)
* 3&nbsp;000 m: 7.53.01 (21. joulukuuta 2024, hallissa)
* 5&nbsp;000 m: 14.06,65 (25. heinäkuuta 2020)

**NR** = maan (Ruotsin) ennätys

## Lähteet
Harry Wulff

**Harry Fredrik Wulff** (20. lokakuuta 1920 Helsinki – 11. syyskuuta 2007 Helsinki) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Wuylffin vanhemmat olivat kauppaneuvos Einar Wulff ja Anna Helena Louise Friedrike Keil ja puoliso vuodesta 1952 Gunnel Marita Tjeder. Wulff valmistui merkonomiksi Suomen Liikemiesten Kauppaopistosta 1946 ja teki opintomatkoja Keski-Eurooppaan ja Yhdysvaltoihin. Hän oli isoisänsä Thomas Wulffin perustaman ja isänsä pitkään johtaman Wulff-yhtiön varatoimitusjohtaja 1951–1960, toimitusjohtaja 1960–1975 ja hallituksen puheenjohtaja 1976–1987. Wulff oli myös Fennopen-yhtiön toimitusjohtaja 1952–1982 ja hallituksen puheenjohtaja vuodesta 1983 sekä Fenno-Paperi-yhtiön toimitusjohtaja 1961–1975 ja hallituksen puheenjohtaja 1976–1980. Hänellä oli myös useita luottamustehtäviä kaupan ja muilla aloilla.  Jatkosodassa Wulff palveli 1942–1943 Syvärillä ja Raskas Patteristo 21:ssä Talin–Ihantalan taistelussa 1944. Kauppaneuvoksen arvonimen Harry "Bubi" Wulff sai 1981.

## Lähteet
Väinö Puranen

**Väinö Ilmari Puranen** (1. huhtikuuta 1902 Karttula – 4. kesäkuuta 1978 Kuopio) oli suomalainen maanviljelijä ja osuustoimintamies, joka sai maanviljelysneuvoksen arvonimen vuonna 1968.

Purasen vanhemmat olivat maanviljelijä Herman Puranen ja Amalia Korhonen ja puoliso vuodesta 1929 hammaslääkäri Aili Finne. Puranen valmistui agronomiksi vuonna 1927 ja palasi omistamansa Aron sukutilan viljelijäksi Tervoon, josta kehittyi alueensa parhaita. Puranen valittiin Suomen Osuuskauppojen Keskuskunnan hallintoneuvoston jäseneksi 1938 ja 1970-luvun alussa SOK:n hallintoneuvoston puheenjohtajaksi. Hän toimi myös Keskinäisen vakuutusyhtiö Pohjan hallintoneuvoston puheenjohtajana ja Pellervo-seuran valtuuskunnan jäsenenä sekä Tervon kunnanvaltuuston jäsenenä ja puheenjohtajana.

Puranen osallistui koulupoikana sisällissotaan Porin suojeluskunnassa ja sai vapaussodan muistomitalin. Talvi- että jatkosotaan hän osallistui pääsääntöisesti sotilasvirkamiehenä elintarvikevarikon hankintatoimiston päällikkönä kapteenin virka-asemassa.

## Lähteet
Mikael Wigell

**Mikael Wigell** (s. 1977 Espoo) on suomalainen kansainvälisen politiikan ja talouden tutkija ja Ulkopoliittisen instituutin (UPI) tutkimusjohtaja.

## Ura ja tutkimus
Wigell on vuodesta 2021 toiminut UPI:n tutkimusjohtajana. Tätä ennen hän toimi UPI:n Globaali turvallisuus -tutkimusohjelman johtajana seuraten tehtävässä UPI:n nykyistä johtajaa Mika Aaltolaa. Wigell on myös Tampereen yliopiston kansainvälisen poliittisen talouden dosentti ja kuuluu Maailman talousfoorumin asiantuntijaverkostoon.

Wigell väitteli kansainvälisen kehitystieteen tohtoriksi vuonna 2011 London School of Economics -yliopistossa. Hän on myös opiskellut Johns Hopkinsin yliopistossa (School of Advanced Studies) ja Åbo Akademissa. Hän on toiminut vierailevana tutkijana Oxfordin yliopiston Changing Character of War -keskuksessa sekä Torcuato di Tella -yliopistossa Buenos Airesissa, Argentiinassa. Wigell on toiminut Kansainvälisen suhteiden tutkimuksen seuran puheenjohtajana ja Suomen Kehityspoliittisen toimikunnan jäsenenä.

Tutkimustyössään Wigell on keskittynyt kansainvälisiin taloussuhteisiin, hybridiuhkiin, poliittisiin hallintojärjestelmiin, suurvaltastrategioihin sekä kansainvälisiin turvallisuuskysymyksiin. Wigell on geoekonomisen tutkimuksen kansainvälisiä pioneereja. Hän on myös keskeisesti vaikuttanut siihen käsitteistöön, joilla hybridiuhkia tutkitaan, kuten hänen ’*hybrid interference*’ ja ’*democratic deterrence*’ käsitteensä. Hänen luomaansa typologiaa poliittisista hallintojärjestelmistä käytetään laajasti demokratisaatio-tutkimuksissa.

## Yksityiselämä
Wigell varttui Espoon Haukilahdessa. Hän on sittemmin asunut Turussa, Brysselissä, Bolognassa, Helsingissä, Lontoossa, Buenos Airesissa, Santiagossa ja Oxfordissa. Hän on pelannut käsipalloa pääsarjatasolla Suomessa ja osallistunut useisiin purjehduskisoihin, mukaan lukien Atlantin ylittävään matkaveneiden ARC-kisaan vuonna 2000.

Wigellin isä Clas-Håkan Wigell toimi pitkään Mercuri Internationalin toimitusjohtajana.

## Lähteet
HMS Salisbury (F32)

**HMS Salisbury** (viirinumero F32) oli Britannian kuninkaallisen laivaston Salisbury-luokan fregatti.

## Valmistus

Alus tilattiin Devonportin telakalta, missä köli laskettiin 23. tammikuuta 1952. Se laskettiin vesille 25. kesäkuuta 1953 ja valmistui 27. helmikuuta 1957.

## Palvelus
Vuonna 1980 alus siirrettiin koululaivaksi Raleighiin, jolloin se ankkuroitiin Tamariin korvaamaan *[[HMS Ulster (R83)|HMS Ulster]]*. Seuraavien viiden vuoden ajan alus oli tehtävässä, kunnes *[[HMS Ajax (F114)|HMS Ajax]]* korvasi sen. *Salisbury* hinattiin 14. syyskuuta 1983 Plymouthista maalilaivaksi. Alus upposi 30. syyskuuta 300 merimailia Irlannin rannikolta länteen, kun *[[HMS Trafalgar (S107)|HMS Trafalgar]]* laukaisi Harpoon-ohjuksen siihen.

## Lähteet
*
*
*
*
*

### Viitteet
Uusprotestantismi

**Uusprotestantismi** on neologian vaikutuspiirissä syntynyt kristinuskon tulkinnan perinne, jonka mukaan moderni ajattelu määräsi teologian lähtökohdat ja vaikutti sen sisältöön. Muodollisesti kirkot säilyivät luterilaisina tai reformoituina, mutta reformaation perinteestä jäi jäljelle ainoastaan se, mikä näytti sopivan moderniin maailmaan. 

Uusprotestanttisella teologialla tarkoitetaan noin vuosina 1870–1920 vallalla ollutta modernin teologian suuntausta, jolla on juurensa erityisesti saksalaisessa protestanttisessa teologiassa. Suuntauksen keskeisiä teologeja olivat mm. Albrecht Ritschl ja Adolf von Harnack.

## Oppi ja teologia
Uusprotestantismin kannattajat eivät vaatineet kirkkojen tunnustusten muuttamista, mutta heidän mielestä niitä ei voinut pitää pappeja henkilökohtaisesti sitovina. Uusprotestanttisessa teologiassa klassinen oppi Jumalan olemuksesta ja määritelmistä tuomittiin perusteitaan myöten virheelliseksi. Myös kolminaisuusoppi joutui kritiikin kohteeksi. Uusprotestantismi pitää kolminaisuusopin mukaista teologiaa ongelmallisena.Tavast 2006, s. 13–14

Karl Barthin dialektisen teologian myötä uusprotestantismi ja kolminaisuusopin kritiikki menettivät hallitsevan asemansa.

## Katso myös
* Valistus
* Neologia
* Liberaaliteologia

## Lähteet
* 
* 

### Viitteet
Gheorghe Fiat

**Gheorghe Fiat** (14. tammikuuta 1929 Reșița – 22. elokuuta 2010) oli romanialainen nyrkkeilijä ja olympiamitalisti.

Fiat voitti painoluokan 60 kg olympiapronssia Helsingissä 1952 hävittyään välierässä Puolan Aleksy Antkiewiczille. Fiat voitti urallaan seitsemän Romanian mestaruutta. Hän työskenteli vuosikymmeniä nyrkkeilyn parissa.

## Lähteet
* 
* Profiili Romanian olympiakomitea 

### Viitteet
Räpsynlampi

**Räpsynlampi**  on Etelä-Savossa Pieksämäellä  Vilhulan lähellä sijaitseva lampi.

## Maantietoa
Lampi on 800 metriä pitkä, 250 metriä leveä, ja sen pinta-ala on 14,6 hehtaaria. Lammella ei ole kartan mukaan saaria.  Sen rantaviivan pituus on 1,8 kilometriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Naarajärven valuma-alueeseen (14.935) se kuuluu. Lammen vedenpinnan korkeus on 115,4 metriä mpy.

## Lähteet
Hirnyk

**Hirnyk** (; ); vuoteen 1958 saakka **Sotshorodok** () on kaupunki Ukrainan Donetskin alueen Pokrovskin piirissä. 

Hirnyk sijaitsee noin 40 kilometriä aluekeskus Donetskista länteen. 

Ukrainan tilastokeskus arvioi Hirnykin väkiluvuksi 10&nbsp;581 asukasta vuoden 2021 alussa. Vuoden 2001 väestönlaskennassa asukkaita oli 14&nbsp;207, joista etniseltä taustaltaan enemmistö oli ukrainalaisia tai venäläisiä.

Kaupungin aseman Hirnyk sai vuonna 1958.


Братська могила в місті Горняк.jpg|Toisen maailmansodan uhrien muistomerkki Hirnykissä.

## Lähteet

## Aiheesta muualla
Urpo Rinne (maanviljelysneuvos)

**Frans Urpo Rinne** (15. huhtikuuta 1911 Turku – 6. elokuuta 2000 Turku) oli suomalainen maanviljelijä ja yritysjohtaja, joka sai maanviljelysneuvoksen arvonimen vuonna 1968.

Rinteen vanhemmat olivat maanviljelijä Frans Alfred Rinne ja Hulda Maria Heinonen ja puoliso vuodesta 1937 filosofian maisteri Marja Ilona Uoti. Rinne kirjoitti ylioppilaaksi Turun suomalaisesta yhteiskoulusta vuonna 1930 ja valmistui agronomiksi. Hän aloitti 1930-luvun lopulla Varsinais-Suomen maanviljelysseuran kasvinviljelyagronomina ja sotien jälkeen vuonna 1945 osti Halikosta Mikkola-nimisen tilan, jota viljeli päätoimisesti vuoteen 1958. Hän oli Salon Sokeritehdas Oy:n luottamustehtävissä ja Salon seudun maataloustuottajien puheenjohtajana ja paikallisen metsänhoitoyhdistyksen puheenjohtajana. Salon Sokeritehdas Oy:n toimitusjohtajaksi Rinne valittiin vuonna 1958, ja hän jäi eläkkeelle tehtävästä vuonna 1976.

Rinne toimi lisäksi Oy Vehnä Ab:n ja Elintarviketeollisuusliiton hallituksissa sekä useiden paikallisten yritysten hallinnossa ja MTK:ssa. Rinne oli myös Halikon kunnanvaltuutettuna ja kirkkovaltuuston jäsenenä. Jatkosodassa Rinne toimi kotirintamalla Varsinais-Suomen pohjoisen työvoimapiirin piiripäällikkönä.

Myös Urpo Rinteen poika maanviljelijä ja järjestöjohtaja Pekka Rinne sai maanviljelysneuvoksen arvonimen.

## Lähteet
Jokijärvi (Pieksämäki, Vilhula)

**Jokijärvi**  on Etelä-Savossa Pieksämäellä  Vilhulan lähellä sijaitseva järvi.

## Maantietoa
Järvi on 1,0 kilometriä pitkä, 260 metriä leveä, ja sen pinta-ala on 11,4 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 172&nbsp;400&nbsp;kuutiometriä. Sen keskisyvyys on 1,5&nbsp;metriä ja suurin syvyys on 4,2&nbsp;metriä. Sen rantaviivan pituus on 3,6 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Naarajärven valuma-alueeseen (14.935) se kuuluu. Järven vedenpinnan korkeus on 117 metriä mpy.

## Lähteet
Jokijärvi (Pieksämäki, Ristimäki)

**Jokijärvi** tai **Jokijärvi-Lammus** on Etelä-Savossa Pieksämäellä  Niskakosken lähellä sijaitseva järvi.

## Maantietoa
Järvi on 1,4 kilometriä pitkä, 670 metriä leveä, ja sen pinta-ala on 38 hehtaaria. Järvellä ei ole kartan mukaan saaria.  Sen rantaviivan pituus on 4,4 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Niskakoskenjoen valuma-alueeseen (14.936) se kuuluu. Järven vedenpinnan korkeus on 112,8 metriä mpy.

## Lähteet
Iso-Perkai

**Iso-Perkai**  on Etelä-Savossa Pieksämäellä  Pohjois-Niskamäen lähellä sijaitseva järvi.

## Maantietoa
Järvi on 2,6 kilometriä pitkä, 1,0 kilometriä leveä, ja sen pinta-ala on 135 hehtaaria eli 1,4 neliökilometriä. Järvellä on kartan mukaan kolme saarta.  Sen rantaviivan pituus on 10,0 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Niskakoskenjoen valuma-alueeseen (14.936) se kuuluu. Järven vedenpinnan korkeus on 121,3 metriä mpy.

## Lähteet
Pieni-Naakkima

**Pieni-Naakkima**  on Etelä-Savossa Pieksämäellä  Lamminmäen lähellä sijaitseva järvi.

## Maantietoa
Järvi on 4,6 kilometriä pitkä, 1,2 kilometriä leveä, ja sen pinta-ala on 334 hehtaaria eli 3,3 neliökilometriä. Järven erottaa länsipuolella sijaitsevasta Iso-Naakkimasta kolme kilometriä pitkä ja 100–800 metriä leveä Ketveleen kannas. Järven rannikko on alavaa metsämaata, jossa ei esiinny mainittavia mäkiä. Muutamat rannat päätyvät suomaahan, joka on tiheästi ojitettua. Sillä on seitsemän saarta, joiden yhteispinta-ala on 0,97&nbsp;hehtaaria. Suurin saari sijaitsee länsirannikolla ja sen pinta-ala on noin puoli hehtaaria. Muista saarista neljä sijaitsee Kankkilahden edustalla ja niistä kolmelle on rakennettu vapaa-ajan asunto. Järvi on luodattu ja siitä on julkaistu syvyyskartat. Järven tilavuudeksi on saatu 5,89&nbsp;miljoonaa&nbsp;kuutiometriä, joten sen keskisyvyydeksi saadaan 1,8&nbsp;metriä. Suurin syvyys on 3,1&nbsp;metriä ja syvänne sijaitsee järven eteläosan keskellä. Järvi on käytännössä tasapohjainen. Sen rantaviivan pituus on 13,3 kilometriä. Järven ympäri voi ajaa Lamminmäeltä tulevaa kylätietä pitkin. Järven itäpuolella kulkee Savon rata, joka käy aivan järven kaakkoisrannassa. Rannikon tuntumassa sijaitsee kaksi maatilaa, joilla on pienialaiset peltomaat järven läheisyydessä. Järven rannassa on neljä muutakin kiinteästi asuttua tilaa. Vapaa-ajan asuntoja on kartasta laskettuna noin 30.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Iso-Naakkiman valuma-alueeseen (14.937) se kuuluu. Järven ympäristön suomaat ovat voimakkaasti ojitettuja. Järven koillisrantaan laskee kaksu suurempaa ojaa. Heiniönpuro, joka alkaa Heiniöstä, virtaa pohjoisesta päin ja se laskee järveen sen itärannan keskikohtaan. Heiniönpuroon yhtyy luoteesta tuleva Sallinpuro. Järven laskujoki on Välijoki, joka on vain 800 metriä pitkä, ja se laskee Iso-Naakkiman pohjoispäähän. Pieni-Naakkiman  vedenpinnan korkeus on 111,3 metriä mpy, joten joelle kertyy pudotusta noin 0,1 metriä.

## Lähteet
Säytjärvi

**Säytjärvi**  on Etelä-Savossa Pieksämäellä  Montolan lähellä sijaitseva järvi.

## Maantietoa
Järvi on 2,6 kilometriä pitkä, 750 metriä leveä, ja sen pinta-ala on 107 hehtaaria eli 1,1 neliökilometriä. Järvellä on kartan mukaan yksi saari.  Sen rantaviivan pituus on 7,6 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Iso-Naakkiman valuma-alueeseen (14.937) se kuuluu. Järven vedenpinnan korkeus on 112,7 metriä mpy.

## Lähteet
Heiniö (järvi)

**Heiniö**  on Etelä-Savossa Pieksämäellä  Lamminmäen lähellä sijaitseva järvi.

## Maantietoa
Järvi on 2,8 kilometriä pitkä, 910 metriä leveä, ja sen pinta-ala on 167 hehtaaria eli 1,7 neliökilometriä. Järvellä ei ole kartan mukaan saaria.  Sen rantaviivan pituus on 10,3 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Iso-Naakkiman valuma-alueeseen (14.937) se kuuluu. Järven vedenpinnan korkeus on 124,2 metriä mpy.

## Lähteet
Laavus

**Laavus**  on Etelä-Savossa Mikkelissä  Pölkyn lähellä sijaitseva järvi.

## Maantietoa
Järvi on 2,8 kilometriä pitkä, 770 metriä leveä, ja sen pinta-ala on 132 hehtaaria eli 1,3 neliökilometriä. Järvellä on kartan mukaan kolme saarta. Järvi on luodattu ja siitä on julkaistu syvyyskartat. Sen rantaviivan pituus on 7,8 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Itäjoen valuma-alueeseen (14.938) se kuuluu. Järven vedenpinnan korkeus on 109,9 metriä mpy.

## Lähteet
Puimalampi (Mikkeli)

**Puimalampi**  on Etelä-Savossa Mikkelissä  Juuvinkylän lähellä sijaitseva lampi.

## Maantietoa
Lampi on 1,0 kilometriä pitkä, 370 metriä leveä, ja sen pinta-ala on 23 hehtaaria. Lammella ei ole kartan mukaan saaria.  Sen rantaviivan pituus on 2,4 kilometriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Harjujärven valuma-alueeseen (14.939) se kuuluu. Lammen vedenpinnan korkeus on 111,4 metriä mpy.

## Lähteet
Harjujärvi (Mikkeli, Juuvinkylä)

**Harjujärvi**  on Etelä-Savossa Mikkelissä  Juuvinkylän lähellä sijaitseva järvi.

## Maantietoa
Järvi on 4,7 kilometriä pitkä, 1,1 kilometriä leveä, ja sen pinta-ala on 111 hehtaaria eli 1,1 neliökilometriä. Sillä on 5 saarta, joiden yhteispinta-ala on 2,25&nbsp;hehtaaria.  Järvi on luodattu ja siitä on julkaistu syvyyskartat. Järven tilavuudeksi on saatu 2,94&nbsp;miljoonaa&nbsp;kuutiometriä eli 0,00294&nbsp;kuutiokilometriä. Sen keskisyvyys on 2,7&nbsp;metriä ja suurin syvyys on 11,2&nbsp;metriä. Sen rantaviivan pituus on 15,2 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Harjujärven valuma-alueeseen (14.939) se kuuluu. Järven vedenpinnan korkeus on 102,5 metriä mpy.

## Lähteet
Tervalampi (Kouvola)

**Tervalampi**  on Kymenlaaksossa Kouvolassa  Nisuksen lähellä sijaitseva lampi.

## Maantietoa
Lampi on 220 metriä pitkä, 90 metriä leveä, ja sen pinta-ala on 1,3 hehtaaria. Lammella ei ole kartan mukaan saaria.  Sen rantaviivan pituus on 500 metriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Niskajärven lähi-alueeseen (14.941) se kuuluu. Lammen vedenpinnan korkeus on 73,5 metriä mpy.

## Lähteet
Iso-Lempiä

**Iso-Lempiä**  on Kymenlaaksossa Kouvolassa  Siikakosken lähellä sijaitseva järvi.

## Maantietoa
Järvi on 830 metriä pitkä, 530 metriä leveä, ja sen pinta-ala on 19,3 hehtaaria. Sillä on yksi saari, jonka pinta-ala on 0,7&nbsp;hehtaaria.   Sen rantaviivan pituus on 2,9 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Niskajärven lähi-alueeseen (14.941) se kuuluu. Järven vedenpinnan korkeus on 73,1 metriä mpy.

## Lähteet
HMS Chichester (F59)

**HMS Chichester** (viirinumero F59) oli Britannian kuninkaallisen laivaston Salisbury-luokan fregatti.

## Valmistus

Alus tilattiin Govanista Fairfield Shipbuilding and Engineering Companyltä, missä köli laskettiin 26. kesäkuuta 1953. Se laskettiin vesille 21. kesäkuuta 1955 ja valmistui 16. toukokuuta 1958. 

## Palvelus
Alus romutettiin 1981.

## Lähteet
*
*
*
*
*

### Viitteet
Maajärvi (Kouvola, Huhdasjärvi)

**Maajärvi**  on Kymenlaaksossa Kouvolassa  Huhdasjärven lähellä sijaitseva järvi.

## Maantietoa
Järvi on 1,0 kilometriä pitkä, 440 metriä leveä, ja sen pinta-ala on 18,5 hehtaaria. Järvellä ei ole kartan mukaan saaria.  Sen rantaviivan pituus on 3,3 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Huhdasjärven alueeseen (14.942) se kuuluu. Järven vedenpinnan korkeus on 86,1 metriä mpy.

## Lähteet
Linnajärvi (Kouvola)

**Linnajärvi**  on Kymenlaaksossa Kouvolassa ja Heinolassa Ansalahden lähellä sijaitseva järvi.

## Maantietoa
Järvi on 1,0 kilometriä pitkä, 770 metriä leveä, ja sen pinta-ala on 35 hehtaaria. Sillä on kolme saarta, joiden yhteispinta-ala on 0,6&nbsp;hehtaaria.   Sen rantaviivan pituus on 4,9 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Karijärven alueeseen (14.943) se kuuluu. Järven vedenpinnan korkeus on 101,8 metriä mpy.

## Lähteet
Vähä-Ruhmas

**Vähä-Ruhmas**  on Kymenlaaksossa Kouvolassa  Ruokoniemen lähellä sijaitseva järvi.

## Maantietoa
Järvi on 1,6 kilometriä pitkä, 370 metriä leveä, ja sen pinta-ala on 39 hehtaaria. Sillä on kaksi saarta, joiden yhteispinta-ala on 0,6&nbsp;hehtaaria.   Sen rantaviivan pituus on 4,6 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Johdasjärven valuma-alueeseen (14.944) se kuuluu. Järven vedenpinnan korkeus on 76,2 metriä mpy.

## Lähteet

## Aiheesta muualla
* Vesijättömaa-asioita, Korkein hallinto-oikeus, 2016
Rihun Ylälampi

**Rihun Ylälampi** tai **Rihunlampi** on Päijät-Hämeessä Heinolassa  Rihun lähellä sijaitseva lampi.

## Maantietoa
Lampi on 260 metriä pitkä, 140 metriä leveä, ja sen pinta-ala on 4,5 hehtaaria. Lammella ei ole kartan mukaan saaria.  Sen rantaviivan pituus on 2,1 kilometriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Rihunlammen valuma-alueeseen (14.946) se kuuluu. Lammen vedenpinnan korkeus on 81,2 metriä mpy.

## Lähteet
Kailajärvi (Heinola)

**Kailajärvi** tai **Kaitajärvi** on Päijät-Hämeessä Heinolassa  Rihun lähellä sijaitseva järvi.

## Maantietoa
Järvi on 1,5 kilometriä pitkä, 360 metriä leveä, ja sen pinta-ala on 24 hehtaaria. Sillä on yksi saari, jonka pinta-ala on 0,3&nbsp;hehtaaria.   Sen rantaviivan pituus on 4,4 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Rihunlammen valuma-alueeseen (14.946) se kuuluu. Järven vedenpinnan korkeus on 83,2 metriä mpy.

## Lähteet
Kivijärvi (Heinola, Hirvisalo)

**Kivijärvi**  on Päijät-Hämeessä Heinolassa  Hirvisalon lähellä sijaitseva järvi.

## Maantietoa
Järvi on 2,4 kilometriä pitkä, 840 metriä leveä, ja sen pinta-ala on 58 hehtaaria. Sillä on 7 saarta, joiden yhteispinta-ala on 3,8&nbsp;hehtaaria.   Sen rantaviivan pituus on 9,1 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Rihunlammen valuma-alueeseen (14.946) se kuuluu. Järven vedenpinnan korkeus on 92,5 metriä mpy.

## Lähteet
Karvanen (lampi)

**Karvanen** tai **Karvisten lampi** on Kymenlaaksossa Kouvolassa Ansalahden lähellä sijaitseva lampi.

## Maantietoa
Lampi on 290 metriä pitkä, 90 metriä leveä, ja sen pinta-ala on 1,5 hehtaaria. Lammella ei ole kartan mukaan saaria ja se on autio. Sen rantaviivan pituus on 650 metriä ja rannat ovat soistunutta metsää. Lähin metsäautotie kulkee 150 metriä etelässä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Rihunlammen valuma-alueeseen (14.946) se kuuluu. Lammen vedenpinnan korkeus on 109,5 metriä mpy. Se laskee etelässä sijaitsevaan Kirveslampeen.

## Lähteet
Vääräjärvi (Kouvola, Ansalahti)

**Vääräjärvi**  on Kymenlaaksossa Kouvolassa  Ansalahden lähellä sijaitseva järvi.

## Maantietoa
Järvi on 1,4 kilometriä pitkä, 1,0 kilometriä leveä, ja sen pinta-ala on 53 hehtaaria. Sillä on yksi saari, jonka pinta-ala on 0,1&nbsp;hehtaaria.   Sen rantaviivan pituus on 5,2 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Vääräjärven–Kelesjärven valuma-alueeseen (14.947) se kuuluu. Järven vedenpinnan korkeus on 96,7 metriä mpy.

## Lähteet
Tuulenpesänlampi

**Tuulenpesänlampi**  on Kymenlaaksossa Kouvolassa  Ansalahden lähellä sijaitseva lampi.

## Maantietoa
Lampi on 470 metriä pitkä, 150 metriä leveä, ja sen pinta-ala on 5,0 hehtaaria. Sillä on yksi saari, jonka pinta-ala on 0,1&nbsp;hehtaaria.   Sen rantaviivan pituus on 1,2 kilometriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Vääräjärven–Kelesjärven valuma-alueeseen (14.947) se kuuluu. Lammen vedenpinnan korkeus on 98,9 metriä mpy.

## Lähteet
Soppilampi (Kouvola)

**Soppilampi** tai **Suppilampi** on Kymenlaaksossa Kouvolassa  Ansalahden lähellä sijaitseva lampi.

## Maantietoa
Lampi on 270 metriä pitkä, 170 metriä leveä, ja sen pinta-ala on 1,6 hehtaaria. Lammella ei ole kartan mukaan saaria.  Sen rantaviivan pituus on 850 metriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Vääräjärven–Kelesjärven valuma-alueeseen (14.947) se kuuluu. Lammen vedenpinnan korkeus on 102,2 metriä mpy.

## Lähteet
Lahnajärvi (Kouvola)

**Lahnajärvi**  on Kymenlaaksossa Kouvolassa  Ansalahden lähellä sijaitseva järvi.

## Maantietoa
Järvi on 910 metriä pitkä, 680 metriä leveä, ja sen pinta-ala on 34 hehtaaria. Järvellä ei ole kartan mukaan saaria.  Sen rantaviivan pituus on 2,7 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Maajärven valuma-alueeseen (14.948) se kuuluu. Järven vedenpinnan korkeus on 81,8 metriä mpy.

## Lähteet
Hietasenlampi (Kangasniemi)

**Hietasenlampi**  on Etelä-Savossa Kangasniemellä  Kortesalmen lähellä sijaitseva lampi.

## Maantietoa
Lampi on 1,3 kilometriä pitkä, 760 metriä leveä, ja sen pinta-ala on 62 hehtaaria. Lammella on kartan mukaan yksi saari.  Sen rantaviivan pituus on 3,8 kilometriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kälkäjoen valuma-alueella (14.95), jonka Kälkäjoen alaosan alueeseen (14.951) se kuuluu. Lammen vedenpinnan korkeus on 98,7 metriä mpy.

## Lähteet
Porkkalampi (Joutsa)

**Porkkalampi**  on Keski-Suomessa Joutsassa  Havumäen lähellä sijaitseva lampi.

## Maantietoa
Lampi on 640 metriä pitkä, 170 metriä leveä, ja sen pinta-ala on 9,0 hehtaaria. Lammella ei ole kartan mukaan saaria.  Sen rantaviivan pituus on 1,5 kilometriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kälkäjoen valuma-alueella (14.95), jonka Kälkäjoen alaosan alueeseen (14.951) se kuuluu. Lammen vedenpinnan korkeus on 105,3 metriä mpy.

## Lähteet
Nurmijärvi (Joutsa)

**Nurmijärvi**  on Keski-Suomessa Joutsassa  Havumäen lähellä sijaitseva järvi.

## Maantietoa
Järvi on 380 metriä pitkä, 210 metriä leveä, ja sen pinta-ala on 4,6 hehtaaria. Järvellä ei ole kartan mukaan saaria.  Sen rantaviivan pituus on 1,2 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kälkäjoen valuma-alueella (14.95), jonka Havujoen alueeseen (14.952) se kuuluu. Järven vedenpinnan korkeus on 127,8 metriä mpy.

## Lähteet
Iso Pahkalampi

**Iso Pahkalampi**  on Keski-Suomessa Toivakassa  kirkonkylän lähellä sijaitseva lampi.

## Maantietoa
Lampi on 1,0 kilometriä pitkä, 300 metriä leveä, ja sen pinta-ala on 7,4 hehtaaria. Lammella on kartan mukaan 4&nbsp;saarta.  Sen rantaviivan pituus on 2,2 kilometriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kälkäjoen valuma-alueella (14.95), jonka Havujoen alueeseen (14.952) se kuuluu. Lammen vedenpinnan korkeus on 149,5 metriä mpy.

## Lähteet
Palosjärvi (Toivakka)

**Palosjärvi** tai **Palosenjärvi** on Keski-Suomessa Toivakassa  Paloskylän lähellä sijaitseva järvi.

## Maantietoa
Järvi on 3,3 kilometriä pitkä, 2,1 kilometriä leveä, ja sen pinta-ala on 257 hehtaaria eli 2,6 neliökilometriä. Järvellä on kartan mukaan yksi saari.  Sen rantaviivan pituus on 18,7 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kälkäjoen valuma-alueella (14.95), jonka Havujoen alueeseen (14.952) se kuuluu. Järven vedenpinnan korkeus on 159 metriä mpy.

## Lähteet